Apvienotās lietas no C‑148/13 līdz C‑150/13

A u.c.

pret

Staatssecretaris van Veiligheid en Justitie

(Raad van State (Nīderlande) lūgums sniegt prejudiciālu nolēmumu)

“Lūgums sniegt prejudiciālu nolēmumu — Brīvības, drošības un tiesiskuma telpa — Direktīva 2004/83/EK — Obligātie standarti bēgļa statusa vai alternatīvās aizsardzības statusa piešķiršanai — 4. pants — Faktu un apstākļu novērtēšana — Novērtēšanas kārtība — Atsevišķu pierādījumu pieņemšana — Kompetento valsts iestāžu pilnvaru apjoms — Bailes no vajāšanas dzimumorientācijas dēļ — Atšķirības starp ierobežojumiem attiecībā uz paziņojumu un dokumentāro vai citu pierādījumu par patvēruma meklētāja apgalvoto dzimumorientāciju pārbaudi, no vienas puses, un ierobežojumiem, kas attiecas uz šo elementu pārbaudi saistībā ar citiem vajāšanas iemesliem, no otras puses — Direktīva 2005/85/EK — Minimālie standarti attiecībā uz dalībvalstu procedūrām, ar kurām piešķir un atņem bēgļa statusu — 13. pants — Nosacījumi, kādiem ir pakārtota personiskā intervija — Eiropas Savienības Pamattiesību harta — 1. pants — Cilvēka cieņa — 7. pants — Privātās un ģimenes dzīves neaizskaramība”

Kopsavilkums – Tiesas (virspalāta) 2014. gada 2. decembra spriedums

Robežkontrole, patvērums un imigrācija – Patvēruma politika – Bēgļa statuss vai alternatīvās aizsardzības statuss – Direktīva 2004/83 – Dalībvalstu procedūras, ar kurām piešķir un atņem bēgļa statusu – Direktīva 2005/85 – Starptautiskās aizsardzības pieteikuma izskatīšanas procedūra – Faktu un apstākļu vērtējums – Bailes no vajāšanas dzimumorientācijas dēļ – Pienākums uzskatīt dzimumorientāciju par pierādītu faktu, pamatojoties tikai uz pieteikuma iesniedzēja paziņojumiem – Neesamība – Paziņojumu un pierādījumu vērtējums, kam jāatbild Direktīvai 2004/83 un Direktīvai 2005/85, kā arī Eiropas Savienības Pamattiesību hartas 1. un 7. pantam (Eiropas Savienības Pamattiesību hartas 1. un 7. pants; Padomes Direktīvas 2004/83 4. panta 3. punkts un Direktīva 2005/85) Robežkontrole, patvērums un imigrācija – Patvēruma politika – Bēgļa statuss vai alternatīvās aizsardzības statuss – Direktīva 2004/83 – Dalībvalstu procedūras, ar kurām piešķir un atņem bēgļa statusu – Direktīva 2005/85 – Starptautiskās aizsardzības pieteikuma izskatīšanas procedūra – Faktu un apstākļu vērtējums – Bailes no vajāšanas dzimumorientācijas dēļ – Vērtējums, izmantojot iztaujāšanu, kas pamatota tikai uz stereotipiskiem jēdzieniem par homoseksuāļiem – Nepieļaujamība (Padomes Direktīvas 2004/83 4. panta 3. punkts un Direktīvas 2005/85 13. panta 3. punkta a) apakšpunkts) Robežkontrole, patvērums un imigrācija – Patvēruma politika – Bēgļa statuss vai alternatīvās aizsardzības statuss – Direktīva 2004/83 – Starptautiskās aizsardzības pieteikuma izskatīšanas procedūra – Faktu un apstākļu vērtējums – Bailes no vajāšanas dzimumorientācijas dēļ – Vērtējums, izmantojot detalizētu iztaujāšanu par prasītāja dzimumpraksi – Tiesību uz privātās un ģimenes dzīves neaizskaramību pārkāpums – Nepieļaujamība (Eiropas Savienības Pamattiesību hartas 7. pants, Padomes Direktīva 2004/84/ES 4. pants) Robežkontrole, patvērums un imigrācija – Patvēruma politika – Bēgļa statuss vai alternatīvās aizsardzības statuss – Direktīva 2004/83 – Starptautiskās aizsardzības pieteikuma izskatīšanas procedūra – Faktu un apstākļu vērtējums – Bailes no vajāšanas dzimumorientācijas dēļ – Tādu pierādījumu pieņemšana kā pieteikuma izsniedzēja veiktas homoseksuāli darbības, viņa pakļaušana “testiem” homoseksualitātes konstatēšanai vai pēdējā minētā uzrādīti video ieraksti ar šādām darbībām – Cilvēka cieņas aizskārums – Nepieļaujamība (Eiropas Savienības Pamattiesību hartas 1. panta un Padomes Direktīvas 2004/84/ES 4. pants) Robežkontrole, patvērums un imigrācija – Patvēruma politika – Bēgļa statuss vai alternatīvās aizsardzības statuss – Direktīva 2004/83 – Dalībvalstu procedūras, ar kurām piešķir un atņem bēgļa statusu – Direktīva 2005/85 – Starptautiskās aizsardzības pieteikuma izskatīšanas procedūra – Faktu un apstākļu vērtējums – Bailes no vajāšanas dzimumorientācijas dēļ – Iespēja kompetentajai valsts iestādei secināt pieteikuma iesniedzēja paziņojumu neticamību, jo viņš novēloti norādījis uz savu homoseksualitāti – Nepieļaujamība (Padomes Direktīvas 2004/83 4. panta 4. punkts un Direktīvas 2005/85 13. panta 3. punkta a) apakšpunkts)

Kompetentajām iestādēm, kurām uzticēts pārbaudīt patvēruma pieteikumu, kas pamatots ar bailēm no vajāšanas patvēruma meklētāja dzimumorientācijas dēļ, nav jāuzskata viņa apgalvoto orientāciju par pierādītu faktu, pamatojoties tikai uz šī patvēruma meklētāja paziņojumiem. Ņemot vērā īpašo kontekstu, kāds ir patvēruma pieteikumiem, šie paziņojumi ir tikai izejas punkts Direktīvas 2004/83 par obligātajiem standartiem, lai kvalificētu trešo valstu valstspiederīgos vai bezvalstniekus kā bēgļus vai kā personas, kam citādi nepieciešama starptautiska aizsardzība, šādu personu statusu un piešķirtās aizsardzības saturu, 4. pantā paredzētajam faktu un apstākļu pārbaudes procesam. Proti, lai gan patvēruma meklētajam ir jāidentificē šāda orientācija, kas ir tā personiskās sfēras elements, bēgļa statusa piešķiršanas pieteikumi, kas ir pamatoti ar bailēm no vajāšanas šīs orientācijas dēļ, tāpat kā pieteikumi, kas pamatoti ar citiem vajāšanas iemesliem, var tikt pārbaudīti, kā paredzēts šīs pašas direktīvas 4. pantā. Tomēr kārtībai, kādā kompetentās iestādes vērtē paziņojumus un dokumentāros vai citus pierādījumus, kas iesniegti šādu pieteikumu atbalstam, ir jāatbilst Direktīvas 2004/83 un 2005/85 par minimālajiem standartiem saistībā ar procedūru bēgļa statusa piešķiršanai vai atņemšanai dalībvalstīs normām, kā arī, kā tas izriet no šo direktīvu preambulu attiecīgi 10. un 8. apsvēruma, tādām Eiropas Savienības Pamattiesību hartā garantētajām pamattiesībām kā tiesības uz cilvēka cieņas respektēšanu, kas paredzētas hartas 1. pantā, kā arī tiesības uz privātās un ģimenes dzīves neaizskaramību, kas ir garantētas tās 7. pantā. (sal. ar 49., 52. un 53. punktu) Direktīvas 2004/83 par obligātajiem standartiem, lai kvalificētu trešo valstu valstspiederīgos vai bezvalstniekus kā bēgļus vai kā personas, kam citādi nepieciešama starptautiska aizsardzība, šādu personu statusu un piešķirtās aizsardzības saturu, 4. panta 3. punkta c) apakšpunkts, kā arī Direktīvas 2005/85 par minimāliem standartiem attiecībā uz dalībvalstu procedūrām, ar kurām piešķir un atņem bēgļa statusu, 13. panta 3. punkta a) apakšpunkts ir jāinterpretē tādējādi, ka tie nepieļauj to, ka, kompetentajām valsts iestādēm veicot pārbaudi, kas pakļauta tiesas kontrolei, par faktiem un apstākļiem attiecībā uz tāda patvēruma meklētāja apgalvotu dzimumorientāciju, kura pieteikums ir pamatots ar bailēm no vajāšanas šīs orientācijas dēļ, šī pieteikuma iesniedzēja paziņojumus, kā arī dokumentārus vai citus pierādījumus, kas iesniegti viņa pieteikuma atbalstam, šīs iestādes novērtē, izmantojot iztaujāšanu, kas balstīta vienīgi uz stereotipiskiem priekšstatiem par homoseksuāļiem. Lai gan iztaujāšana par stereotipiskiem jēdzieniem var būt noderīgs elements kompetento iestāžu rīcībā šīs novērtēšanas mērķiem, tomēr pieteikumu par bēgļa statusa piešķiršanu novērtēšana tikai uz stereotipisku priekšstatu, kas tiek asociēti ar homoseksuāļiem, pamata neatbilst iepriekšējā punktā minēto normu prasībām, jo neļauj šīm iestādēm ņemt vērā attiecīgā patvēruma meklētāja individuālo un personisko situāciju. Tādējādi patvēruma meklētāja nespēja atbildēt uz šādiem jautājumiem pati par sevi nav pietiekams pamatojums, lai secinātu, ka pieteikuma iesniedzējam nevar uzticēties. (sal.ar 62., 63., 72. punktu un rezolutīvo daļu) Direktīvas 2004/83 par obligātajiem standartiem, lai kvalificētu trešo valstu valstspiederīgos vai bezvalstniekus kā bēgļus vai kā personas, kam citādi nepieciešama starptautiska aizsardzība, šādu personu statusu un piešķirtās aizsardzības saturu, 4. pants, aplūkojot to Eiropas Savienības Pamattiesību hartas 7. panta gaismā, ir jāinterpretē tādējādi, ka tas nepieļauj, ka, veicot faktu un apstākļu pārbaudi par patvēruma meklētāja apgalvoto dzimumorientāciju, kura pieteikums ir pamatots ar bailēm šīs orientācijas dēļ, kompetentās valsts iestādes detalizēti iztaujā par patvēruma meklētāja seksuālo praksi. Proti, lai gan valsts iestādes var attiecīgā gadījumā veikt iztaujāšanu, lai novērtētu faktus un apstākļus attiecībā uz patvēruma meklētāja apgalvoto dzimumorientāciju, iztaujāšana par šī pieteikuma iesniedzēja seksuālo darbību detaļām ir pretrunā hartā garantētajām pamattiesībām un tostarp tiesībām uz privātās un ģimenes dzīves neaizskaramību, kas ir noteiktas tās 7. pantā. (sal. ar 64. un 72. punktu un rezolutīvo daļu) Direktīvas 2004/83 par obligātajiem standartiem, lai kvalificētu trešo valstu valstspiederīgos vai bezvalstniekus kā bēgļus vai kā personas, kam citādi nepieciešama starptautiska aizsardzība, šādu personu statusu un piešķirtās aizsardzības saturu, 4. pants, aplūkojot to Eiropas Savienības Pamattiesību hartas 1. panta gaismā, ir jāinterpretē tādējādi, ka tas nepieļauj, ka, veicot faktu un apstākļu pārbaudi par patvēruma meklētāja apgalvoto dzimumorientāciju, kura pieteikums ir pamatots ar bailēm šīs orientācijas dēļ, minētās iestādes pieņem tādus pierādījumus kā attiecīgā patvēruma meklētāja veiktas homoseksuālas darbības, viņa pakļaušana “testiem” viņa homoseksualitātes konstatēšanai vai arī videoierakstu ar šādām darbībām uzrādīšana. Proti, papildus tam, ka šādiem elementiem var nebūt pierādījuma vērtības, tie pēc sava rakstura kaitē cilvēka cieņai, kuras ievērošana ir nodrošināta hartas 1. pantā. (sal. ar 65. un 72. punktu un rezolutīvo daļu) Direktīvas 2004/83 par obligātajiem standartiem, lai kvalificētu trešo valstu valstspiederīgos vai bezvalstniekus kā bēgļus vai kā personas, kam citādi nepieciešama starptautiska aizsardzība, šādu personu statusu un piešķirtās aizsardzības saturu, 4. panta 3. punkts, kā arī Direktīvas 2005/85 par minimāliem standartiem attiecībā uz dalībvalstu procedūrām, ar kurām piešķir un atņem bēgļa statusu, 13. panta 3. punkta a) apakšpunkts jāinterpretē tādējādi, ka tie nepieļauj, ka, veicot faktu un apstākļu pārbaudi par patvēruma meklētāja apgalvoto dzimumorientāciju, kura pieteikums ir pamatots ar bailēm šīs orientācijas dēļ, kompetentās valsts iestādes secina, ka attiecīgā patvēruma meklētāja paziņojumi nav ticami, tikai tādēļ, ka šis patvēruma meklētājs nav norādījis uz savu apgalvoto dzimumorientāciju pie pirmās izdevības, kas viņam bija vajāšanas iemeslu izklāstīšanai. No Direktīvas 2004/83 4. panta 1. punkta izriet, ka dalībvalstis var uzskatīt, ka pieteikuma iesniedzējam ir jāiesniedz “pēc iespējas ātrāk” visas sastāvdaļas, kas nepieciešamas, lai pamatotu starptautiskās aizsardzības pieteikumu. Tomēr, ņemot vērā jautājumu, kas skar personas personisko jomu un tostarp viņas seksualitāti, jutību, nevar secināt, ka viņai nevar uzticēties, tikai no tā vien, ka savas atturības dēļ izpaust savas dzīves intīmos aspektus šī persona uzreiz nav paziņojusi par savu homoseksualitāti. (sal. ar 68., 69., 72. punktu un rezolutīvo daļu)

Apvienotās lietas no C‑148/13 līdz C‑150/13

A u.c.

pret

Staatssecretaris van Veiligheid en Justitie

(Raad van State (Nīderlande) lūgums sniegt prejudiciālu nolēmumu)

“Lūgums sniegt prejudiciālu nolēmumu — Brīvības, drošības un tiesiskuma telpa — Direktīva 2004/83/EK — Obligātie standarti bēgļa statusa vai alternatīvās aizsardzības statusa piešķiršanai — 4. pants — Faktu un apstākļu novērtēšana — Novērtēšanas kārtība — Atsevišķu pierādījumu pieņemšana — Kompetento valsts iestāžu pilnvaru apjoms — Bailes no vajāšanas dzimumorientācijas dēļ — Atšķirības starp ierobežojumiem attiecībā uz paziņojumu un dokumentāro vai citu pierādījumu par patvēruma meklētāja apgalvoto dzimumorientāciju pārbaudi, no vienas puses, un ierobežojumiem, kas attiecas uz šo elementu pārbaudi saistībā ar citiem vajāšanas iemesliem, no otras puses — Direktīva 2005/85/EK — Minimālie standarti attiecībā uz dalībvalstu procedūrām, ar kurām piešķir un atņem bēgļa statusu — 13. pants — Nosacījumi, kādiem ir pakārtota personiskā intervija — Eiropas Savienības Pamattiesību harta — 1. pants — Cilvēka cieņa — 7. pants — Privātās un ģimenes dzīves neaizskaramība”

Kopsavilkums – Tiesas (virspalāta) 2014. gada 2. decembra spriedums

Robežkontrole, patvērums un imigrācija — Patvēruma politika — Bēgļa statuss vai alternatīvās aizsardzības statuss — Direktīva 2004/83 — Dalībvalstu procedūras, ar kurām piešķir un atņem bēgļa statusu — Direktīva 2005/85 — Starptautiskās aizsardzības pieteikuma izskatīšanas procedūra — Faktu un apstākļu vērtējums — Bailes no vajāšanas dzimumorientācijas dēļ — Pienākums uzskatīt dzimumorientāciju par pierādītu faktu, pamatojoties tikai uz pieteikuma iesniedzēja paziņojumiem — Neesamība — Paziņojumu un pierādījumu vērtējums, kam jāatbild Direktīvai 2004/83 un Direktīvai 2005/85, kā arī Eiropas Savienības Pamattiesību hartas 1. un 7. pantam (Eiropas Savienības Pamattiesību hartas 1. un 7. pants; Padomes Direktīvas 2004/83 4. panta 3. punkts un Direktīva 2005/85) Robežkontrole, patvērums un imigrācija — Patvēruma politika — Bēgļa statuss vai alternatīvās aizsardzības statuss — Direktīva 2004/83 — Dalībvalstu procedūras, ar kurām piešķir un atņem bēgļa statusu — Direktīva 2005/85 — Starptautiskās aizsardzības pieteikuma izskatīšanas procedūra — Faktu un apstākļu vērtējums — Bailes no vajāšanas dzimumorientācijas dēļ — Vērtējums, izmantojot iztaujāšanu, kas pamatota tikai uz stereotipiskiem jēdzieniem par homoseksuāļiem — Nepieļaujamība (Padomes Direktīvas 2004/83 4. panta 3. punkts un Direktīvas 2005/85 13. panta 3. punkta a) apakšpunkts) Robežkontrole, patvērums un imigrācija — Patvēruma politika — Bēgļa statuss vai alternatīvās aizsardzības statuss — Direktīva 2004/83 — Starptautiskās aizsardzības pieteikuma izskatīšanas procedūra — Faktu un apstākļu vērtējums — Bailes no vajāšanas dzimumorientācijas dēļ — Vērtējums, izmantojot detalizētu iztaujāšanu par prasītāja dzimumpraksi — Tiesību uz privātās un ģimenes dzīves neaizskaramību pārkāpums — Nepieļaujamība (Eiropas Savienības Pamattiesību hartas 7. pants, Padomes Direktīva 2004/84/ES 4. pants) Robežkontrole, patvērums un imigrācija — Patvēruma politika — Bēgļa statuss vai alternatīvās aizsardzības statuss — Direktīva 2004/83 — Starptautiskās aizsardzības pieteikuma izskatīšanas procedūra — Faktu un apstākļu vērtējums — Bailes no vajāšanas dzimumorientācijas dēļ — Tādu pierādījumu pieņemšana kā pieteikuma izsniedzēja veiktas homoseksuāli darbības, viņa pakļaušana “testiem” homoseksualitātes konstatēšanai vai pēdējā minētā uzrādīti video ieraksti ar šādām darbībām — Cilvēka cieņas aizskārums — Nepieļaujamība (Eiropas Savienības Pamattiesību hartas 1. panta un Padomes Direktīvas 2004/84/ES 4. pants) Robežkontrole, patvērums un imigrācija — Patvēruma politika — Bēgļa statuss vai alternatīvās aizsardzības statuss — Direktīva 2004/83 — Dalībvalstu procedūras, ar kurām piešķir un atņem bēgļa statusu — Direktīva 2005/85 — Starptautiskās aizsardzības pieteikuma izskatīšanas procedūra — Faktu un apstākļu vērtējums — Bailes no vajāšanas dzimumorientācijas dēļ — Iespēja kompetentajai valsts iestādei secināt pieteikuma iesniedzēja paziņojumu neticamību, jo viņš novēloti norādījis uz savu homoseksualitāti — Nepieļaujamība (Padomes Direktīvas 2004/83 4. panta 4. punkts un Direktīvas 2005/85 13. panta 3. punkta a) apakšpunkts)